રાજકોટ શહેરના જામનગર રોડ પર આવેલી વાંકાનેર સોસાયટીમાં રહેતા અને હત્યાના ગુનામાં પેરોલ પર છૂટેલા કુખ્યાત આદીલ જુણેજા પર ફાયરિંગ થયાની ઘટનાની તપાસ કરતા પોલીસને જાણવા મળ્યું છેકે, આદીલ પોતાના ઘરે રહેતી પિસ્તોલને ચેક કરી રહ્યો હતો ત્યારે અચાનક તેમાંથી ફાયરિંગ થયું હતું અને તેમાં તેને ઇજા પહોંચી હતી. જેને લઇને પોલીસે આદીલના ઘરે રેડ મારી હતી, જેમાં આઠ પિસ્તોલ, પાંચ મેગ્ઝીન અને 10 જીવતા કારતૂસ મળી આવ્યા હતા. જે સબબ પોલીસે આદીલની પત્ની સહિત ચાર આરોપીઓની ધરપકડની કાર્યવાહી હાથ ધરી હોવાનું જાણવા મળ્યું છે.